Jean-Jacques Bernard
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Jean-Jacques Bernard var en fransk forfatter og sønn av Tristan Bernard. Han var en viktig representant for «taushetens teater», en retning som var en protest mot utvendigheten og retorikken i fransk dramatikk før første verdenskrig.
Bernards beste stykker har en enkel intrige og viser hvor godt han behersker antydningens kunst, blant annet La Maison épargnée (1919), Martine (1922) og L'Invitation au voyage (1924). Han utga også romaner og en bok om sitt opphold i tysk fangenskap under andre verdenskrig, Le Camp de la mort lente (1945). Les mer i Store norske leksikon Frankrikes litteratur Teater i Frankrike litteratur drama teater